"Setswana Puo ya Gae (HL)/P1 7 DBE/2022 SC/NSC KAROLO YA B: TSHOBOKANYO POTSO 2 Buisa temana e e fa tlase ka kelotlhoko. E bua ka ga dikgoreletsi tse basadi ba nnang le tsona mo go tlhameng le mo go tsamaiseng dikgwebo. ELA TLHOKO: O tshwanetse go dira tse di latelang: 1. Sobokanya temana e ka go tlhagisa dintlha di le SUPA ka ga dikgoreletsi tse basadi ba nang natso mo go tlhameng le mo go tsamaiseng dikgwebo. 2. Kwala ka temana, o dirisa mafoko a gago mme o sa latlhe bokao. 3. Boleele bo se fete mafoko a a ka nnang 90. 4. Tshobokanyo e se ka ya newa setlhogo. 5. Kwala palo ya mafoko a o a dirisitseng kwa bokhutlong jwa tshobokanyo. SETLHANGWA C Maatlafatso ya basadi ke nngwe ya dintlha tseo puso e tsweleletseng go samagana le yone bogolosegolo mo mererong ya lefapha la ikonomi, phediso ya lehuma le tekatekanyo ya bong. Mo malobeng kwa ga lowe, e ne e le setlwaedi gore tiro ya basadi ke kgodiso ya bana le tlhokomelo ya lelapa. Mo dingwageng tse re tshelang mo go tsone, re bona mo malapeng a mangwe basadi e le bona ba eteletseng pele malapa, mme seno se ba rotloetsa go emisa ditlhogo go tlamela malapa a bona. Diphetogo tseno, di rotloetsa basadi go nna le kgatlhego mo dikgwebopotlaneng go bona madi a go tlamela ba malapa a bona. O tlaa ela tlhoko gore dingwe tsa dikgwebo tsa basadi di thusa mo kgodisong ya ikonomi ya Aforikaborwa. Le fa go ntse jalo, basadi bao ba tsweletseng go tlhama dikgwebopotlana kgotsa ditheo, ba tswelela go samagana le dikgoreletsi tse di farologaneng. Dingwe tsa dikgoreletsi tseo di akaretsa go tshaba go tlhama dikgwebopotlana le ditheo, go tlhoka kitso mo go kwaleng setlankana se se tlaa ba thusang go tsamaisa dikgwebo kgotsa tsona ditheo, go sa itse le go sa tlhaloganye mmaraka wa ditlhagiso tsa dikgwebo tsa bona, go sa nne le maano a a ka ba thusang go gogela badirisi. Gape o tlaa fitlhela basadi ba se na kitso ka ga tsamaiso ya merero ya matlole. Tlhobaboroko e kgolo ke go sa dirisane mmogo fa kgwebo e ntse e tswelela mme dikgoreletsi tseno di ka tlisa ditlamorago tse di sa jeseng di welang di tshwana le go phutlhama ga dikgwebo. Basadi ba tshaba dikgogakgogano mo tsamaisong ya dikgwebo. Mme Boitumelo Madimabe, Motsamaisi mo kantorong ya Community Development: Sustainable Livelihoods, o ile a ikuela go basadi go se nyemisiwe mooko ke dikgoreletsi tse ba itemogelang tsona mo dikgwebopotlaneng tsa bona. O ile a ba kaela gore go le gantsi o fitlhele basadi ba batla go dira dikgwebo tse di rebolang ditlhagiswa kgotsa dikuno tse di tshwanang mo karolong e le nngwe, mme se se feleletsa se ama kgodiso ya dikgwebo. [E rulagantswe sešwa go tswa go The Eye, Moranang 2021] PALOGOTLHE YA KAROLO YA B: 10 Kwalololo e ileditswe P hetla"